Twitter

Twitter () ir amerikāņu programmatūru speciālista Džeka Dorsija 2006. gadā izveidots virtuālas saziņas un mikroblogošanas tiešsaistes sociālā tīkla tīmekļa vietne, kurā cilvēki var sūtīt un lasīt savas un citu rakstītas īsas ziņas — tvītus (, burtiski — 'čivinājumi, vīteri'). Par šī sociālā tīkla veiksmes atslēgu uzskata tā līdz 140 rakstzīmēm garos tvītus. Kopš izveidošanas Twitter kļuvis populārs un izplatīts visā pasaulē. To dažkārt apraksta kā "interneta SMS".

Twitter lietojums 
Daudzi lieto Twitter, jo tas ar notikumu, informācijas un linku palīdzu uztur kontaktus. Uzņēmēji Twitter izmanto attiecību veidošanā, zīmola menedžmentā, klientu apkalpošanā un sabiedriskajās attiecībās. Pēc Twitter izpilddirektora Viljamsa Evansa sniegtajiem rezultātiem 2010. gadā, lietotāju skaits bija 145 miljoni. Ir dažādi veidi, kā pielietot Twitter, un pēc Evansa datiem, 78% lietotāji savus ierakstus veic, izmantojot mājaslapu twitter.com, 14% izmanto mobilo interneta vietni m.twitter.com, savukārt 8% izmanto lietotni „twitter for iPhone” jaunās paaudzes tālruņos. To lietotāji skaits, kas twitter.com lieto savos mobilajos tālruņos, palielinājies par 62%. Latvijā, pēc „GARM Technologies” un Latvijas Interneta asociācijas pētījuma datiem, Twitter pēc uzņēmumu lietojuma, ieņem 1. vietu, pēc tam seko Draugiem.lv un Facebook. Pētījumā piedalījās 314 Latvijas uzņēmumi.

Twitter lietotāji 
Apkopojot datus no 1753 Amerikas iedzīvotāju aptaujas anketām 2010. gada februārī, tika noskaidrots, ka Twitter atpazīstamība, salīdzinot ar 2008. gadu, ir pieaugusi no 5% līdz 87%. Pētījuma ietvaros tika noskaidrots aptuvenais Twitter lietotāju skaits — 17 miljoni. Salīdzinot ar sociālo tīklu Facebook.com, Twitter.com ieņem zemāku popularitātes līmeni. No aptaujātajiem, kas kaut reizi lietojuši Twitter.com, vismaz mēnesi to darījuši 22%. Šādi gadījuma lietotāji ir 33% vecumā no 25 līdz 34 gadiem un 19% no 35 līdz 44 gadiem. 18-24 vecuma grupā šādi lietotāji ir tikai 11%. Dzimuma ziņā vismaz mēnesi Twitter lieto 53% sieviešu, savukārt 47% - vīriešu. Kā cēloņus Twitter lietošanai, amerikāņi uzskata ierakstu lasīšana par pakalpojumiem un produktiem, kā arī viedokļa izpaušana par tiem, izpārdošanu un atlaižu meklēšana. 51% Twitter lietotāju izvēlas sekot uzņēmumiem un zīmoliem. Pētījumā atklājās, ka 2/3 no amerikāņu Twitter lietotājiem šo sociālo tīklu izmanto, lietojot mobilo tālruni. Latvijā 26,4% Twitter lietotāji izmanto darba nolūkos. Pamatā tiek izmantoti sociālie tīkli, lai piesaistītu jaunu klientus (25,6%) un lai palielinātu kompānijas produkta popularitāti (25%). Interesanti, ka 5,1% uzņēmumu Twitter izmanto tikai tāpēc, ka tas ir aktuāli. Latvijā uz 2011. gada 24. februāri Twitter bija reģistrējušies 41 544 lietotāji. No tiem 12 778 lietotāji ir bijuši vai vēl aizvien ir aktīvie tvītotāji un ieraksta vismaz trīs tvītus nedēļā. Kā apgalvo Twitter analītiķis, SIA „Soon” pārstāvis Ernests Štāls: „Pašlaik tviterī ir tie, kam tas tiešām interesē. ” Pēc vietnes Itwitter.lv sniegtās informācijas, Latvijā Twiter lieto 81,07% privātpersonas, 9,75% uzņēmumi un 2,03% sabiedriskās organizācijas. Dzimumu sadalījums ir 53,5% vīrieši un 46,5% sievietes. Aktīvākie tvītotāji ir no Rīgas, Valmieras un Jelgavas.

Atsauces

Ārējās saites 
 
 

Tiešsaistes sociālie tīkli
ASV uzņēmumi